Λίμνη Νευρών (Αλβανία)

Η λίμνη Νευρών είναι η μεγαλύτερη γνωστή υπόγεια θερμική λίμνη στον κόσμο.  Βρίσκεται στην Αλβανία, δίπλα ακριβώς από τα ελληνοαλβανικά σύνορα, 8,5 χιλιόμετρα βορειοδυτικά της Κόνιτσας και 8,5 χιλιόμετρα νοτιοανατολικά της αλβανικής πόλης Λεσκοβίκι.

Εντοπίστηκε τον Φεβρουάριο του 2025, ενώ οι έρευνες ξεκίνησαν το 2021, όταν μια ομάδα Τσέχων σπηλαιολόγων —με επικεφαλής τον Marek Audy— διέκρινε μια έντονη στήλη ατμού: «Κατά την εξερεύνηση της περιοχής γύρω από την πόλη Λεσκοβίκι στην Αλβανία η ερευνητική ομάδα εντόπισε μια τεράστια στήλη ατμού να εκτινάσσεται από μια οροσειρά και μετά από προσεκτική αναζήτηση είδε ότι η στήλη υψωνόταν από ένα άνοιγμα βάθους 100 μέτρων Οι ερευνητές κατέβηκαν στο βαθύ λάκκο και βρήκαν ένα εκτεταμένο σύστημα σπηλαίων, συμπεριλαμβανομένων ορισμένων με ιαματικές πηγές και ενός που περιείχε αυτή την λίμνη.» να υψώνεται από τον λόφο. «Η διαδικασία ανακάλυψης και χαρτογράφησης της σπηλιάς ήταν μακρά και απαιτητική. Ο Audy περιγράφει τις πρώτες στιγμές μέσα στη σπηλιά: «Όταν μπήκαμε για πρώτη φορά σε αυτή τη σπηλιά και είδαμε τη λίμνη, μείναμε κατάπληκτοι. Ήταν σαν να μπαίναμε σε έναν άλλο κόσμο». Η ομάδα αντιμετώπισε πολλές δυσκολίες —για παράδειγμα, την παρουσία επικίνδυνων αερίων. «Έπρεπε να έχουμε ανιχνευτές αερίων, ώστε να μπορούμε να ειδοποιηθούμε έγκαιρα», εξηγεί ο Audy τη δυσκολία της εξερεύνησης. Παρ’ όλα αυτά, η ομάδα συνέχισε, παρακινούμενη από την επιθυμία για γνώση και επιστημονική προσφορά.»

Η λίμνη είναι θερμική, καθώς το θερμό νερό που αναβλύζει στο σπήλαιο τροφοδοτείται από γεωθερμικά ρεύματα και παραμένει σε σταθερά υψηλή θερμοκρασία, ακόμη και στα βαθύτερα σημεία της. Ονομάστηκε “Lake Neuron” προς τιμήν τού τσεχικού ιδρύματος Neuron, το οποίο χρηματοδότησε την αποστολή.

Υδρογεωλογικές μελέτες έδειξαν ότι το νερό είναι πλούσιο σε υδρόθειο, το οποίο μόλις έρχεται σε επαφή με τον αέρα οξειδώνεται και παράγει θειικό οξύ, που διαβρώνει τον ασβεστόλιθο, διαμορφώνοντας συνεχώς το σπηλαιώδες άνοιγμα.

 Παραπομπές 

 Βιβλιογραφία 




Κατηγορία:Λίμνες της Αλβανίας